Document ID: /roh_data/filtered/fineweb-2-filterrobots_roh.jsonl.gz/70242

La Banca naziunala svizra ha fatg l’emprima mesadad da l’onn in gudogn da 13,7 milliardas francs. Suenter in plus da bunamain 27 milliardas francs l’emprim quartal, haja dà il segund quartal in minus da passa 13 milliardas francs. Quai ha communitgà la banca naziunala. Sco usità ha ella suttastritgà che ses resultat dependia en emprima lingia dal svilup als martgads d’aur, da devisas e da chapital. Fermas fluctuaziuns sajan perquai la regla ed i saja strusch pussibel da far ina prognosa per l’entir onn da gestiun.
Resultat annual 2022 negativ
L’onn passà ha la Banca naziunala svizra fatg ina perdita da record da passa 132 milliardas francs. Ils onns precedents ha ella dentant fatg mintgamai in gudogn relativamain grond.